HIFK Hockey

O Idrottsföreningen Kamraterna i Helsingfors, frecuentemente abreviado como HIFK, é un equipo profesional de hóckey sobre xeo da cidade de Helsinqui (Finlandia). Actualmente compite na SM-liiga, a máxima categoría do hóckey sobre xeo finlandés, competición que gañou en seis ocasións, se ben só catro destes títulos os conseguiu dende que a competición adoptou a súa denominación actual en 1975. Xoga os seus partidos como local no Helsingin jäähalli, un pavillón con capacidade para 8.200 espectadores.

 Historia 
Unha das principais influencias do HIFK foi o veterano da NHL e campión da Stanley Cup Carl Brewer. Contratado en 1968 como adestrador do HIFK, abogou por un estilo norteamericano que caracterizou durante moito tempo ao equipo. Brewer influíu no estilo do hóckey finlandés, o que o levou a ser recompensado no Hockey Hall of Fame finlandés en 2003. En 1981 o club conseguía o seu maior logro a nivel europeo ao chegar á final da Copa de Europa, onde caeu fronte ao HC CSKA Moscova

 Xogadores 
 Xogadores destacados 
 Tony Arima
 Terry Ball
 Darren Boyko
 Carl Brewer
 Jan Čaloun
 Johan Davidsson
 Matti Forss
 Steve Guolla
 Matti Hagman
 Bob Halkidis
 Raimo Hirvonen
 Esa Isaksson
 Iiro Järvi
 Hannu Kapanen
 Sami Kapanen
 Jere Karalahti
 Valeri Krykov
 Kimmo Kuhta
 Kari Laitinen
 Ross Lupaschuk
 Hannu Lassila
 Pertti Lehtonen
 Sakari Lindfors
 Harri Linnonmaa
 Anssi Melametsä  Lauri Mononen 
 Cory Murphy
 Raymond Murray
 Matti Murto
 Frank Neal
 Timo Pärssinen
 Lalli Partinen
 Esa Peltonen
 Lasse Pirjetä
 Brian Rafalski
 Juha Rantasila
 Pekka Rautakallio
 Heikki Riihiranta
 Christian Ruuttu
 Simo Saarinen
 Tommi Salmelainen
 Tony Salmelainen
 Ilkka Sinisalo
 Juhani Tamminen
 Tim Thomas
 Esa Tikkanen 
 Pekka Tuomisto
 Roman Vopat
 Stig Wetzell
 Carey Wilson

 Números retirados 
 1 Stig Wetzell, 1972–1983
 5 Heikki Riihiranta, 1967–1983
 7 Simo Saarinen, 1980–1996
 17 Matti Murto, 1964–1983
 20 Matti Hagman, 1972–1992
 22 Mika Kortelainen, 1987–2002
 23 Pertti Lehtonen, 1976–1998
 35 Sakari Lindfors, 1985–2002

 Equipo feminino 

miniatura|Xogadoras de HIFK Naiset na tempada 2023-24.
O Helsingin IFK conta cun equipo feminino, tamén coñecido como Stadin Gimmat que foi fundado en 1982, e refundado en 2018. Actualmente compite na máxima categoría do hóckey sobre xeo feminino finlandés, a Naisten Liiga.

O equipo foi un dos fundadores da máxima competición feminina de hóckey sobre xeo de Finlandia, a daquela denominada SM-sarja en 1982, mais descendeu por motivos económicos n 1989 e cesou a súa actividade ata que se refundou en 2018, conseguindo o ascenso á Naisten Liiga na súa tempada debut. Os maiores éxitos do equipo ata 2023 foron o campionato finlandés conquistado en 2023, unha medalla de prata en 2022 e tres medallas de bronce conseguidas en 1988, 1989 e 2021.

 Palmarés 
 6 SM-liiga: 1969, 1970, 1974, 1980, 1983 1998 e 2011

 Notas 

 Véxase tamén 
 Outros artigos 
 Stadin Gimmat (equipo feminino de HIFK que compite na Naisten Liiga)

 Ligazóns externas 
 Sitio web oficial do HIFK

Categoría:HIFK Hockey